80 grams | Comunicació literària: Novetat :: El darrer manuscrit
Novetat :: El darrer manuscrit
Finalista del Premi Carlemany 2008
En el seu debut en la novel·la, Bartomeu Mestre ens atrapa amb la veu d’un personatge pertorbat que relata una absorbent crònica de mig segle de vida illenca i estableix un inquietant paral·lelisme entre les seves frustracions personals i els canvis que viu Mallorca.
CONTRAPORTADA: Un home madur es penja a la seva cel·la el mateix dia de l’any 1968 que l’han empresonat per un intent d’atemptat amb dinamita contra l’estació de tren de Palma. Poc després de ser detingut, es confessa i entrega al sacerdot un manuscrit autobiogràfic perquè procuri publicar-lo. Aquest relat conté la confessió del seu atemptat fallit i el d’un sabotatge anterior en què ningú no va sospitar d’ell. Antic responsable d’una estació de la suprimida línia ferroviària entre la capital mallorquina i el poble de Felanitx, sosté que la seva “acció justiciera” va més enllà del seu cas particular. Segons ell, la postergació del ferrocarril a l’illa és una clara mostra de l’entrega a un turisme sense control que sega els fonaments de la seva societat.